tomron87/hebrew-wikipedia-sentences-corpus huggingface dataset:
ההורים - ההורים של הידוען.
האם (פרידמן) ברוטלית, פטפטנית, שנואה על ידי שכניה, חסרת סובלנות שמרבה ללעוג ולהביע חוסר שביעות רצון באשר לידוען יוצא חלציה.
האב (קיציס) כנוע לאופיה הצעקני של אשתו ונאלץ להסכים עם דבריה, אדיש למתרחש סביבו, מרבה להירדם.
מביעים באופן קבוע את מורת רוחם על שהילד פנה לעסוק במקצועות ה"זניחים", לדבריהם, ולא לקח חלק בעסק הפמוטים המשגשג שמנהל אב המשפחה.
רפי חדש וגילה - נהגו של הידוען ואשת החברה הגבוהה.
רפי (פרידמן) הוא נהג מכונית ונדורה הנוהג לשבח את הידוען במילים "עשר של בן אדם".
גילה (קיציס) שמחה לתמוך כלכלית ולתרום ב"סתר" לידוען (ולדבר על כך בפרהסיה), כל עוד יש מצלמות שמתעדות זאת.
מצוין במספר פרקים את עבודתה כשחקנית תיאטרון ובפרק אחר צוין שהיא נישאה לבעלה בגלל כספו.
ד"ר וינר וסולי - רופאו של הידוען שטוען להיות דוקטור וטבחו של הידוען שטוען להיות שף.
ד"ר וינר (קיציס) הוא רופא כושל ולא מקצועי שמאבחן אצל מטופליו מחלות שלא קיימות.
חלומו הוא להיות ספר כלבים.
סולי (פרידמן) הוא טבח שמנמן שכל רצונו הוא לקבל הבעת הערכה או מילה טובה מהסועדים, דברים שלעולם אינו זוכה להם.
כמו כן סובל סולי מאסתמה.
רועי זרמון ונדב זקרון- יועצי תדמית ותקשורת של הידוען ממשרד הפרסום "זרמון-זקרון", ששמם מהווה קריצה לשמו של הפרסומאי אילון זרמון.
רועי (קיציס) הוא הוגה הרעיונות הטובים, בעוד שנדב (פרידמן) ידוע בזכות רעיונותיו הגרועים שנדחים על הסף ושלפיכך גורמים להעפתו מהישיבות.
יין ויאנג - צמד משרתים פיליפינים (קיציס ופרידמן) אשר דואגים לנקות את הלכלוך ואי-הסדר אשר השאיר מאחוריו הידוען ברגעים שונים בחייו.
מאיה ורדית ואלדד שפיגל - בת ובן בגיל ההתבגרות, כביכול גותים, לבושים שחורים, מעריצים גדולים של הידוען ורודפים אחריו במטרה להשיג חתימה ותצלום שלו.
מאיה (קיציס) היא ה"מגניבה" מבין השניים שמרבה להשתמש בסלנג ובמילים מאנגלית, בעלת שיער גולש המסתיר תמיד את עינה השמאלית.
אלדד (פרידמן) מעריץ את מאיה ונוהג לפאר את יכולתה להתבטא "במין ביטחון כזה".
תמיד הם הולכים לבקש חתימה מהידוען.
אלדד בעל שיער עגול ומתולתל עם נטייה למעלה.
גבעונה קרמר - הפסיכולוגית של הידוען (פרידמן).
אשר מתקשה לשמור על חיסיון מטפל-מטופל וכתוצאה מכך חווה את דעתה וחושפת בפני הצופים את מצבו הנפשי המעורער של הידוען המטופל.
טל (אנטוליה) פרי (אנדרופוב) - שכנה רוסיה של הידוען (פרידמן) שנכחה באסונות, טרגדיות ופיצוצים שקרו בחייו.
היא נוהגת להעיד על עצמה ועל רגעי האסון, בעזרת העברית הקלוקלת והמבטא הכבד שלה: "אני מסתכלתי בדי.וי.די.
מיקי בן-שושן - סטייליסט ומעצב שיער של הידוען (פרידמן).
על אף שברורה לעין נטייתו ההומוסקסואלית ואופיו הנשי, הוא מתעקש שהוא "גבר שאוהב נשים" ודואג להזכיר זאת בכל משפט שיוצא מפיו.
שמו הוא שילוב של מיקי בוגנים (ספר) ורוברטו בן שושן (סוכן דוגמניות).
סגן-אלוף קיש - מצביא וסגנו של הידוען (קיציס), במידה והיה קשור בצבא.
נוהג לברך אנשים שפוגש ב"בוקר טוב".
משמיע קולות כדי להמחיש את האירועים.
פרופ' הר-תבור - פרופסור מבוגר (פרידמן) המבאר ומפרש מושגים קשים להבנה תוך כדי הבעת חוסר שביעות רצון מהסנדוויצ'ים שהוא מקבל מההפקה.
שמו נגזר משמו של ההיסטוריון מיכאל הרסגור.
בכל פרק מוצגים שני ידוענים היסטוריים שלסיפור חייהם מן המשותף.
וולפגנג אמדאוס מוצרט ואלכסנדר מוקדון - חיו מעט והספיקו הרבה.
סוף מתקבלת לעבוד אצל דותן בתור תחקירנית ותוך זמן קצר גורמת להרבה בלגן, היא הפילה בטעות כוס מים על המסמכים של דותן והיא הציעה רעיונות לדותן איך להרוויח יותר כסף, אולם הרעיונות גרמו לצרות.
ג'ון פיצג'רלד קנדי ומארי קירי - שילמו בחייהם.
לסבתא של דותן יש יום-הולדת ואחיו אלדד נתן לה במתנה את תעודת העלייה שלה ממוסגרת.
סוף מציעה לדותן מתנות, אך דותן דוחה את ההצעות בטענה שהן יקרות מדי.
לבסוף הוא מחליט להביא לה במתנה את חנוך, פקיד שהחתים את הדרכון של סבתא, ולבסוף מתברר שחנוך הוא למעשה קבצן מהרחוב.
הסבתא נתנה את המכונית שלה לאחיו של דותן, אלדד, וכתוצאה מכך דותן מפטר את סוף כדי להוציא את התסכול שלו.
הורדוס ודוד המלך - החיים כטלנובלה.
סוף מחליטה לנסוע לירושלים כדי לחקור על דוד והורדוס.
דותן מתלהב מהרעיון שהוא יעבוד יום אחד ללא סוף, הוא נותן לה פתק לכותל (אחרי שהיא התחננה בפניו) ואת המפתחות לסקודה של סבתו ומזהיר אותה שאם יקרה לה נזק - הוא "מת".
העלילה מסתבכת כשסוף נוסעת לרמאללה וג'מאל גונב ממנה את הסקודה.
כשסוף חוזרת למשרד היא מנסה לשחד את דותן בריבת חבושים שאותה הכינה אימו של ג'מאל כדי שלא יפטר אותה, אך לשווא.
מארי אנטואנט וקונפוציוס - על תבונה ורגישות.
גאידמק, כלבו של דותן הורעל על ידי אחד השכנים ששנא אותו ודותן צריך ללכת להלוויה שלו ומפקיד את תפקידו בידי סוף.
סוף מחליטה להביא לראיון את אשתו של קונפוציוס, אולם מתברר שהיא לא אשתו של קונפוציוס, היא למעשה פיליפינית ששוחררה על ידי סוף ממשטרת ההגירה.
בסוף נודע לדותן שהיא שילמה מלא כסף למשטרת ההגירה כדי לשחררה והוא מפטר אותה.
אברהם לינקולן ומוחמד עלי - שוחרי השחור.
דותן מגלה שהמשרד מלוכלך בגלל שמריטה המנקה לא ניקתה כמו שצריך, סוף מספרת לו שעד היום הטישו שלה נמצא זרוק ליד הפח ומנסה לשכנע אותו להעיר לה על כך, אולם הוא מפחד להעיר לה כיוון שהוא לא רוצה להתנשא על המנקה.
יותר מאוחר מריטה נכנסת למשרד כדי להרים את הטישו של סוף, סוף מתנשאת עליה ומריטה נותנת לה אגרוף שמשאיר לסוף פנס בעין.
סוף גילתה שדותן לא רצה להתנשאות על המנקה, פשוט הוא פוחד ממנה כיוון שהיא אלימה.
דותן נאלץ לפטר את מריטה ואת סוף, אולם מריטה מופיעה והמצב נראה יותר גרוע משציפו.
אלפרד היצ'קוק וגאוטמה בודהה - שני גברים שמנים.
איש מהרחוב צעק לסוף "פרה גמדית, חבית מג'ונג'נת" (למרות שסוף אינה ג'ינג'ית).
סוף מחליטה לפתוח בדיאטה ומכריחה את דותן לקחת חלק בדיאטה בטענה שאם זה יצליח והוא יהיה רזה, נשים ינסו לחזר אחריו.
למרות המאמצים הדיאטה קשה בהרבה ממה שחשבו.
דייגו מראדונה ונפוליאון בונפרטה - הכובשים הגדולים.
אחותו של מרדונה הבריזה מהראיון.
סוף החליטה להתראיין בתור אחות של מרדונה.
אחרי מספר ניסיונות בהם סוף ניסתה לשחק כמו שצריך את אחותו של מרדונה, היא מקבלת הצעה להיות דוגמנית וקופצת על ההזדמנות.
אולם דותן מפציר בה להישאר וזו הפעם היחידה שהוא עושה זאת.
ז'אן ד'ארק ושרה אהרנסון - גיבורות על.
דותן וסבתו עשו תחרות צעקות שבו הסבתא ניצחה ודותן נשאר צרוד.
דותן ניסה לבטל את הדייט עם גזית ממן, אך זו נעלבה ולא מוכנה להקשיב לו.
סוף מחליפה את דותן בקריינות וההפקה החליטה לפטר את דותן מהתפקיד ולמנות במקומו את סוף (סוף מגלה שזו מזימתה של גזית ממן כנקמה על מה שדותן עשה לה).
סוף מחליטה שאם דותן מתפטר - אז גם היא הולכת אחריו.
לבסוף הוחלט שכל אחד מהם יחזור לתפקידו המקורי.
יוסיף סטלין ומהטמה גנדי - מלחמה ושלום.
גזית ממן ונדב זקרון צחקו על סוף בחניה, לכן סוף התנגשה בכוונה במכונית של גזית ממן והרסה אותה, לכן הוצמד לה קצין מבחן בשם עידן.
סוף מחליטה לעשות רושם טוב כדי שלא תילקח למשפט, אך דותן שרוצה להיפטר ממנה גורם לה להכות אותו על ידי מכתב מעליב של גזית ממן, והיא נשלחת למשפט.
לאחר כמה שעות סוף חוזרת למשרד ומספרת להפתעתו של דותן שהוחלט להמתיק את גזר דינה ושלחו אותה ללמוד טאקוונדו כדי לטפל באגרסיות שלה.
כשהיא מגלה שדותן החליט להביא את גזית ממן שתעבוד במקום סוף כדי לפצות אותה על הנזק שנגרם, סוף רוצה להילחם בה, אך כשדותן מנסה להגן עליה סוף מחטיפה לו אגרוף חזק.
ש"י עגנון ואלברט שווייצר - הנובליסטים.
תחרות פרסי הטלוויזיה בדרך, תוכנית "הידוענים" מתמודדת מול "דוקוסלב" ו"עובדה".
סוף עושה הכל כדי שיצביעו לתוכנית כדי שלא תובס על ידי גזית ממן שעובדת ב"דוקוסלב", למרות שדותן אומר שאין להם סיכוי לנצח ושהפרס הכי טוב זו הידיעה שאתה עושה את מה שאתה עושה הכי טוב.
לבסוף מתברר שסוף בזבזה מלא כסף על כל ניסיונות השוחד שלה.
רבי עקיבא ולאנס ארמסטרונג -כנגד כל הסיכויים.
דותן יוצא לדאבל דייט עם חברו רביב הרופא.
דותן אומר לסוף שהבחורה שאיתו ייצא לדייט היא לא גזית ממן, אלא דנה מרמור.
כשהשניים יוצאים לדרך, סוף שוברת את השן בזמן שהיא לועסת סוכריות טופי.
רביב עוזר לה והמצב גורם לבנים לאחר לדייט ובסוף התברר שדנה מרמור היא גזית ממן.
במהלך הפרק רביב מתאהב בסוף, נותן לה מספר טלפון ואומר לה שתתקשר אליו.
כריסטופר קולומבוס ואלפרד נובל - איזה פאדיחות.
סוף מרגישה שחוקה ומבקשת מדותן שירחיב לה סמכויות.
הוא מבקש מנה להקליט תוכנית בזמן שהוא יהיה בכנס.
אחותה של סוף, גושן, מבקשת מסוף שתקליט לה את התוכנית שהיא אוהבת וזה גורם לסוף להתבלבל בין הקלטות.
כדי שדותן לא יפטר אותה היא שואלת אותו שאלות על הכנס ומספרת לדותן על כל מיני אנשים שעשו טעויות כמו קולומבוס, נובל ואחותה שנישאה לבחור שאהב את קובי אוז.
סטיבן ספילברג והרמב"ם - היהודים.
נגנבו דברים מהמשרד, דותן מחליט להביא סוכנת ביטוח ואומר לסוף לנסות לנפח את הפרשה כדי שיקבלו מלא כסף מהפיצויים.
כשהסוכנת נכנסת, מתברר שזו יונת שפר, חברה לכיתה של סוף מלפני 25 שנה.
השתיים מעבירות חוויות ילדות, עד שיונת מספרת על הבחירות לוועדת כיתה שבה יונת ניצחה כיוון שהכריחה את אחד הילדים לאכול את הפתק שבו רשום שמה של סוף שבעצם היה צריך להסתיים בתיקו והיו צריכים לערוך בחירות חוזרות.
סוף כועסת על כך ותוקפת את יונת, דבר זה גורם להם לא לקבל פיצויים.
סוף מחליטה לערוך בחירות חוזרות ומתקשרת לכל מי שלמד איתה בכיתה באותה תקופה ואלה מסרבים לשתף פעולה.
לבסוף סוף מחליטה לנסוע לבלגיה כדי לחפש את עצמה.
סלבדור דאלי ובנימין זאב הרצל - החולמים.
סוף חוזרת למשרד כשהיא לבושה בבגדים הודים ועם ראסטות ומספרת על החיים בהודו על אף שהיא אמרה שהיא מחפשת את עצמה בבלגיה.
היא מגלה שבזמן היעדרותה העסיק דותן את גזית ממן בתור תחקירנית.
היא וסוף מחליטות להילחם על התפקיד.
לבסוף סוף גורמת לגזית להתפייס איתה וזו מוותרת על התפקיד בשביל סוף.
דותן נאלץ לקבל בחזרה את סוף למרות התנאים שהציבה בפניו.
האחים רייט והאחים גרים - האחים.
סוף הלכה לקורס לנהיגה מונעת ואחותה גושן מחליפה אותה.
בהתחלה דותן מתבלבל ביניהן, עד שהוא מגלה שלו ולגושן יש הרבה מהמשותף ומתאהב בה.
אך מריטה, שחזרה לעבודתה, משוכנעת שגושן זו בעצם סוף ושהיא מנסה לעבוד עליה.
העלילה מסתבכת כשסוף מכינה כוס תרעלה לפי ההוראות בסיפור של שלגיה.
כשגושן רוצה להרגיע את מריטה הכועסת היא נותנת לה את כוס התרעלה במחשבה שזה מיץ וכתוצאה מכך מריטה מתה.
דותן מחליט לפטר סופית את סוף כיוון שחשב שהיא עשתה זאת.
בסוף כשנראה שדותן רוצה להביע את רגשותיו כלפי סוף, הוא מבקש את מספר הטלפון של גושן.
העכבר - בכל קטעי האנימציה המציגים את הדמויות ההיסטוריות ישנה דמות של עכבר.
בכול פעם הוא מופיע בהקשר אחר (בפרק על לאנס ארמסטרונג, הוא מופיע בתור רוכב בטור דה פראנס).
פיטורים - בסוף כל פרק, כאשר דותן מפטר את סוף, היא משחדת אותו עם עוגה או מאכל מפתה כדי שתישאר בעבודתה ולרוב מצליחה.
שיר משנות השמונים - בסוף כל פרק, דותן וסוף רוקדים לצלילי שיר משנות השמונים (שהם למעשה השירים האהובים על דותן).
שמות חיבה - דותן וסוף מעניקים זה לזה שמות חיבה בהתאם למצבם הנפשי.
לדוגמה: כאשר דותן איבד את קולו (בפרק "גיבורות על") הוא נתן לעצמו את הכינוי "עוזי שבוזי".
הידאייט "הידו" טורקוגלו (בטורקית: Hidayet "Hedo" Türkoğlu; נולד ב-19 במרץ 1979 באיסטנבול, טורקיה) הוא כדורסלן עבר טורקי ששיחק במשך 15 עונות בליגת ה-NBA וכן היה חבר נבחרת טורקיה בכדורסל.
טורקוגלו, המתנשא לגובה של 2.08 מטרים, שיחק בעמדות הסמול פורוורד והפאוור פורוורד ונחשב לאחד מהכדורסלנים הטורקים והאירופים הבולטים בעשור הראשון של המאה ה-21.
טורקוגלו נולד וגדל ברובע ממעמד הביניים באיסטנבול והחל לשחק כדורסל במספר קבוצות מאזור הולדתו, ואף מאוחר יותר, בגיל 16, בקבוצת הכדורסל של בית ספרו באזור מגוריו ובמסגרת קבוצות הנוער של מועדון הכדורסל אפס פילזן.
טורקוגלו החל לשחק כדורסל מקצועני בהגיעו לגיל 18, באפס פילזן, לאחר ששיחק מספר שנים בקבוצת הנוער של המועדון.
בקבוצת הבוגרים של פילזן שיחק במשך ארבע עונות בהן עזר לפילזן לזכות פעמיים באליפות טורקיה (1995/1996, 1996/1997), שלוש פעמים בגביע הטורקי (1996, 1997, 1998), כשאת עונתו האחרונה במועדון שנחשבה לטובה ביותר שלו, סיים עם ממוצעים של כ-13 נקודות ו-5 כדורים חוזרים.
לאחר תקופה מוצלחת של ארבע עונות בפילזן, טורקוגלו נרשם לדראפט ה-NBA ונבחר במקום ה-16 הכללי על ידי הסקרמנטו קינגס.
בעונת הרוקי שלו טורקוגלו קיבל הזדמנויות רבות להשתלב למשחק וקיבל דקות משחק רבות למרות היותו שחקן צעיר.
בעקבות הצלחותיו נבחר לחמישייה השנייה של שחקני הרוקי בסיום העונה.
בעונתו השנייה בקבוצה, מעמדו המקצועי של טורקוגלו השתפר מאוד בעקבות יכולתו הגבוהה עונה אשתקד.
טורקוגלו ביחד עם קבוצתו, הקינגס, העפילו שוב אל עבר משחקי הפלייאוף כדומה לעונה אשתקד, אך, הפעם הקינגס וטורקוגלו העפילו עד לסדרת גמר הפלייאוף של המערב, כששוב הפסידו ללוס אנג'לס לייקרס בתוצאה 4:3 בסדרה.
למרות זאת, טורקוגלו העמיד יכולת גבוהה במשך כל חלקי העונה ופיתח כושר מנהיגות ואחוזי קליעה גבוהים מטווח חצי מרחק ומטווח השלשה.
במשחקי הפלייאוף קלע 8.6 נקודות והוריד כ-5.5 כדורים חוזרים בממוצע ל-16 משחקים בהם שותף שמתוכם פתח שמונה פעמים בחמישייה הראשונה.
עונתו השלישית והאחרונה במדי הקינגס, נחשבה לעונה האישית והקבוצתית המוצלחת ביותר במהלך קריירת ה-NBA של טורקוגלו.
טורקוגלו והקינגס העפילו פעם נוספת לפלייאוף לאחר שסיימו במקום הראשון בבית הפסיפי, לאחר שהקדימו את הלוס אנג'לס לייקרס ואת הפורטלנד טרייל בלייזרס כשסיימו במאזן הטוב בהיסטוריה של המועדון, 59 ניצחונות לעומת 23 הפסדים.
כתוצאה מכך, אוהדי הקבוצה, עיתונאים ואישים נוספים בתחום הכדורסל חיזו שהקבוצה תגיע לגמר ה-NBA הראשון שלה מאז עונת 1952/1953. אך, למרות זאת, טורקוגלו ושאר חבריו נכשלו במטרה להעפיל לגמר ה-NBA לאחר שהפסידו בחצי גמר פלייאוף המערב לדאלאס מאבריקס.
באותה עונה סיים טורקוגלו עם ממוצעים של כ-7 נקודות וכ-5 כדורים חוזרים.
לאחר תקופה מוצלחת של שלוש שנים בקינגס הועבר טורקוגלו בעסקה של שלוש קבוצות לסן אנטוניו ספרס.
טורקוגלו שהוערך רבות על ידי מאמן הקבוצה, גרג פופוביץ' ושותף במשחקים רבים ואף עלה פעמים רבות בחמישייה הראשונה.
ב-2- עזר לספרס לעלות למשחקי הפלייאוף לאחר שסיים עם 9.2 נקודות והוריד כ-3 כדורים חוזרים בממוצע של 80 משחקים בעונה הסדירה.
במשחקי הפלייאוף קבוצתו, העפילה עד חצי הגמר האזורי במערב לאחר שכשלה והפסידה ללוס אנג'לס לייקרס, אף על פי שבתחילת העונה הקבוצה הייתה אחת מהמועמדות לזכייה באליפות הליגה.
מספר שבועות אחרי סיום עונת 2003/2004, טורקוגלו חוזר על ידי מספר קבוצות NBA בכירות, ובסופו של דבר, עבר אל אורלנדו מג'יק כשחקן חופשי תמורת שכר שלא פורסם.
טורקוגלו התאקלם במועדון כבר לאחר מספר שבועות נחשב לשחקן הטוב במדיה, אך למרות זאת לראשונה בקריירת ה-NBA שלו לא העפיל ביחד עם קבוצתו למשחקי הפלייאוף וסיים את העונה מוקדם מהצפוי עם ממוצעים של כ-14 נקודות, 3.5 כדורים חוזרים וחטיפה אחת ב-67 משחקים.
בעונתו השנייה בקבוצה המשיך ביכולתו הגבוהה לאחר שסיים עם ממוצעים של כ-15 נקודות וכ-4.5 כדורים חוזרים, אך שוב בפעם השנייה ברציפות קבוצתו כשלה בניסיון להעפיל למשחקי הפלייאוף.
לאחר סיום העונה, טורקוגלו החליט להוביל את נבחרת טורקיה למקום התשיעי בטורניר אליפות העולם 2006 שנערכה ביפן, לאחר שלא השתתף בטורנירים קודמים בגלל עייפות מעומס עונת ה-NBA הארוכה.
עונה לאחר מכן, בעונת 2006/2007, טורקוגלו פתח לא טוב לאחר שנפצע בברכו ונעדר חודש ממשחקי ואימוני הקבוצה.
למרות זאת, כושרו לא נפגע וטורקוגלו חזר ליכולתו הרגילה לפני הפציעה ועזר לקבוצתו לשוב אל משחקי הפלייאוף לאחר שקלע שיא קריירה של 39 נקודות בהפסד הקבוצה מול הטורונטו ראפטורס.
עם זאת, טורקוגלו לא עזר למג'יק לעלות לשלבים המכריעים של הפלייאוף והובס עימה בסדרת הסיבוב הראשון, 4-0 על ידי הדטרויט פיסטונס, סגנית אלופת המזרח בהמשך אותה עונה.
טורקוגלו סיים את העונה מוקדם מהצפוי עם כ-13.5 נקודות ו-4 כדורים חוזרים ב-73 משחקים בהם שותף.
את תחילת עונת 2007/2008, טורקוגלו פתח לאחר שהצהיר כי בכוונתו לעבור לקבוצה בכירה יותר, אך לבסוף נשאר אצל אורלנדו מג'יק והוביל אותה פעם נוספת אל משחקי הפלייאוף לאחר שקבוצתו סיימה במאזן 30–52 וסיימה במקום השלישי במזרח.
בסיבוב הראשון טורקוגלו והמג'יק צלחו והביסו את הטורונטו ראפטורס, 1-4 בסדרה.
בסיבוב חצי הגמר של המזרח הפסידו לדטרויט פיסטונס, 4-1 למרות משחקים צמודים לאורך כל הסדרה.
טורקוגלו סיים את העונה הסדירה עם הממוצעים הטובים בקריירה שלו בליגה, 19.5 נקודות וכ-6 כדורים חוזרים ב-37 דקות משחק.
הוא זכה גם בתואר השחקן המשתפר של העונה.
את עונת 2008/2009 טורקוגלו וקבוצתו אורלנדו מג'יק פתחו בסערה וניצחו מספר רב של משחקים ושברו את שיא רצף הניצחונות המשחקיהם ועקב זאת, סיימו במקום הראשון בבית הדרום מזרחי ואף הגיעו באותה עונה עד לגמר ה-NBA, בו הפסידו בסדרה של חמישה משחקים ללוס אנג'לס לייקרס.
בנוסף לכך, טורקוגלו עזר לאורלנדו לנצח בגמר האזורי של המזרח את קליבלנד קאבלירס וכוכבה לברון ג'יימס.
זמן קצר לאחר סיום הפלייאוף, עבר טורקוגלו בטרייד לקבוצת טורונטו ראפטורס.
הקבוצות שהשתתפו בטרייד בין השאר היו המג'יק, דאלאס מאבריקס, ממפיס גריזליס והראפטורס.
אחד מהשחקנים שעברו בעסקה היו שון מריון.
ב-28 במרץ 2010 סופסל טורקוגלו לראשונה מאז שנת 2006, בה עוד שיחק באורלנדו.
טורקוגלו הודיע בטלוויזיה הטורקית כשטעה במעברו לטורונטו, והוא רוצה לעבור מהקבוצה.
ב-14 ביולי 2010 הועבר טורקוגלו לפיניקס סאנס בתמורה לליאנדרו ברבוסה ודוויין ג'ונס.
בסאנס הוא לא הצליח להטביע את חותמו, והוא השיג את הממוצעים הנמוכים ביותר בקריירה מאז מעברו לאורלנדו.
ב-18 בדצמבר 2010 הועבר טורקוגלו למג'יק ביחד עם ג'ייסון ריצ'רדסון וארל קלארק בתמורה לוינס קרטר, מרצין גורטאט, מיקאל פיאטרוס בחירת דראפט וכסף.
במג'יק הוא חזר לפתוח בחמישייה באופן קבוע.
במהלך עונת איבד טורקוגלו ממעמדו במג'יק.
ב-13 בפברואר 2013 הוא הושעה על ידי הנהלת הליגה ל-20 משחקים, לאחר שבבדיקה שנערכה לו נמצא כי הוא השתמש בסטרואיד האנאבולי מתנולון.
בעונות - שיחק עבור קבוצת לוס אנג'לס קליפרס, וקלע בהן ממוצע של 3.5 נקודות למשחק בלבד.
ב-13 בנובמבר 2015 הודיע טורקוגלו על פרישה ממשחק פעיל.
טורקוגלו חבר בסגל הנבחרת הלאומית של טורקיה משנת 1997, ונכלל בסגלה בכל טורנירי אליפויות אירופה, חוץ מאליפות אחת ב-2003 כשטורניר קודם לכן, רשם את הישג השיא עם נבחרתו באליפות כשזכה עימה במדליית הכסף.
בנוסף על כך נכלל בסגלה ושותף בכל טורנירי אליפויות העולם ובכל טורנירי הכדורסל של המשחקים האולימפיים.
טורקוגלו נשוי, אב לבן ולבת בשם אלה.
הידען הוא אתר תוכן ישראלי בתחום המדע והטכנולוגיה בשפה העברית.
האתר הוקם בשנת 1997 על ידי העיתונאי אבי בליזובסקי, המשמש כעורך האתר עד היום.
האתר מספק ידיעות וכתבות חדשותיות, מאמרים, ראיונות, דעות וסיקורים תקשורתיים בישראל ובעולם המתעדכנות מדי יום, בנושאים הקשורים למדע.
אחרי שני עשורים של פעילות, כולל האתר מאגר מידע מקיף ונרחב של עשרות אלפי מאמרים במגוון רחב של תחומי המדע והטכנולוגיה.
אתר האינטרנט כולל מנוע חיפוש פנימי, ערוצי RSS, ניוזלטר ואפשרות לכתיבת תגובות הגולשים.
הנושאים מאוגדים לשישה פורטלים עיקריים המחולקים לתת-ידענים:
חלל ואסטרונומיה – ידעני משנה : אסטרופיזיקה, אסטרונומיה, מערכת השמש, משימות חלל ואדם בחלל.
סביבה ואנרגיה – ידעני משנה : מדעי הסביבה, מדעי כדור הארץ, סוגיות סביבתיות, אנרגיה ותחבורה.
מחשוב וטכנולוגיה – ידעני משנה : מדעים מדויקים, מחשוב ורובוטיקה, ננו-טק, טכנולוגיה צבאית ועתידנות.
ביולוגיה ורפואה – ידעני משנה : אבולוציה וטבע, רפואה, גנטיקה והמוח.
חברה והיסטוריה – ידעני משנה : מדע וחברה, היסטוריה, הספקן, מדע בדיוני ומדעים.
מדע בישראל – ידעני משנה : מו"פ בישראל, ביוטכנולוגיה בישראל, ישראל בחלל, התעשיות הביטחוניות ואקדמיה וחינוך.
לאתר שיתופי פעולה עם מוסדות אקדמיים ומחקר, מוזיאונים, שיתוף עם פורטל סביבה ומדע ynet (מקבוצת ידיעות אחרונות), אתר התוכן זווית (סוכנות ידיעות למדע וסביבה המהווה פלטפורמת התוכן מבית האגודה הישראלית לאקולוגיה ומדעי הסביבה), המגזינים מדע פופולרי (Popular Science), סיינטיפיק אמריקן (Scientific American) וגופים נוספים.
בנוסף לכתבות המובאות כתרגום של ידיעות מרחבי הרשת ומחוץ לישראל, מהווה אתר הידען במה למדענים וחוקרים ישראליים מן השורה הראשונה בתחומי המדע והטכנולוגיה, הכותבים מאמרים מקוריים בנושאים שונים הקשורים לתחום מחקרם.
באתר מובאים לעיתים מאמרי דעה וכתבות המבקרים את הדת, את הפסאודו מדע וגם את הימין השמרני בארצות הברית.
בנובמבר 2012 זכה בליזובסקי בפרס למצוינות בעיתונות הדיגיטלית מטעם אגודת העיתונאים תל אביב ו-Google.
הידקו מאהאטה-היודו (ביפנית: 前畑 秀子; באנגלית: Hideko Maehata; 20 במאי 1914 - 24 בפברואר 1995) הייתה שחיינית יפנית.
היא אלופה אולימפית ושיאנית עולם במשחה ל-200 מטר חזה.
הייתה לאישה היפנית הראשונה שזכתה במדליה אולימפית ו-4 שנים לאחר מכן האישה היפנית הראשונה שזכתה במדליית זהב אולימפית.
מאהאטה נולדה בהשימוטו, שבמחוז ואקאיאמה, בחבל קנסאי.
באולימפיאדת לוס אנג'לס (1932) זכתה מאהאטה במדליית כסף במשחה ל-200 מטר חזה בתוצאה של 3:06.4 דקות, אחרי קלייר דניס מאוסטרליה שקבעה שיא אולימפי חדש של 3:06.3 דקות ולפני שיאנית העולם אלז יקובסן מדנמרק (3:07.1 דקות).
בתחרות שחייה שנערכה בטוקיו, בספטמבר 1933 קבעה מאהאטה במשחה ל-200 מטר חזה שיא עולם חדש של 3:00.4 דקות.
באולימפיאדת ברלין (1936) זכתה מאהאטה במדליית זהב במשחה ל-200 מטר חזה בתוצאה של 3:03.6 דקות, לפני מרתה גנגר מגרמניה (3:04.2 דקות) וצעירת המשתתפות (12 שנים ו-22 ימים) אינגה שרנסן מדנמרק (3:07.8 דקות).
כבר בשלב המוקדמות היא קבעה שיא אולימפי חדש של 3:01.9 דקות.
בשנת 1979 זכתה מאהאטה להכלל בהיכל התהילה הבינלאומי של השחייה.
הידור מצווה הוא עיקרון הלכתי הקובע כי יש לקיים מצווה באופן נאה ומהודר.
במקרים בהם קיום המצווה דורש גם תשמישי מצווה וקדושה, הרי שלפי עיקרון זה יש להקפיד על חפצים משובחים.
הרעיון של הידור מצווה מופיע כבר בדברי התנאים, אולם המונח "הידור מצווה" מופיע בתלמוד רק בדברי סתם תלמוד (כלומר, ללא הבאת התנא או האמורא ששנה את המימרא), המיוחס לסוף תקופת האמוראים.
מקור הדין כאמור, מופיע בדברי התלמוד במסכת שבת, כדרשה על אחד מפסוקי שירת הים:
בפוסקים נחלקו בגדר חיוב ההידור, יש הסברים כי הוא חיוב מדאורייתא, ויש הסוברים שדין זה הוא מדרבנן.
לדעת רש"י הטעם שהמשנה פסלה לולב יבש לנטילה הוא מטעם דין הידור, בתוספות העירו והכיחו שדין הידור הוא רק לכתחילה, ואין לפסול את הלולב עקב כך.
באחרונים האריכו לבאר את דעת רש"י.
בתלמוד מבואר שאדם חייב להוציא לצורך קיום המצווה בהידור עד שליש מעלות המצווה ללא ההידור, אך נשארו בספק האם יש לחשב שליש זה מ'עלות האתרוג' קודם ההידור, (=מלגיו), או שהכוונה לשליש יחד עם הוצאת ההידור (=מלבר).
לדוגמה, אם אתרוג פשוט עולה 60 שקלים, האם יש להוסיף 20 שקל שהם שליש מ-60, או שחייב להוסיף 30 שקלים, שיחד עם ה-60 יהוו שליש מ-90. הספק לא הוכרע בתלמוד, ויש מהראשונים שנקטו להחמיר ויש שנקטו להקל.
למעשה הדין חל על כל המצוות אבל ישנם פרטים שנאמרו במפורש כגון: סוכה נאה, לולב (ואתרוג) נאה, שופר נאה, ציצית נאה, ספר תורה נאה, שכתוב בדיו נאה, בקולמוס נאה, בלבלר אומן וכרוך בבגדים נאים" (שבת קלג:).
וכן איגוד ארבעת המינים, על אף שנפסק להלכה כדעת חכמים שאין חובה לאגוד (-לולב אין צריך אגד), אך יש לאוגדו מדין 'זה אלי ואנוהו'.
אין ליטול בארבעת המינים בסוכות אתרוג ששיעורו מינימלי (כביצה), אלא יש ליטול אתרוג הגדול בשליש מגודל ביצה משום "הידור מצווה".
ישנם הנוהגים להסב במשך כל ליל הסדר משום "הידור מצווה".
לפנים משורת הדין נחשב אף הוא כהידור מצווה.
אף על פי שכל השמנים כשרים לנר חנוכה, "מצווה מן המובחר" להשתמש בשמן זית ולכן המהדרים מקפידים על כך.
על אף שיוצאים בשמיעת ברכה מאחר, מדין שומע כעונה, כתבו בעלי התוספות שכששומע בעצמו נחשב הדבר כהידור מצווה.
בפוסקים דנו האם יש חיוב להדר בקניית קופסת אתרוג וחנוכיה, כפי שיש להדר בשופר נאה, או שאין לדמותם.
הידקי יוקאווה (ביפנית: 湯川 秀樹; 23 בינואר 1907 – 8 בספטמבר 1981) היה פיזיקאי יפני חתן פרס נובל לפיזיקה לשנת 1949 על ניבוי קיום מזונים, והראשון ממדינה זו שזכה בפרס נובל.
יוקאווה נולד בטוקיו וגדל בקיוטו.
לאחר שסיים את לימודיו באוניברסיטת קיוטו ב-1929, נשאר יוקאווה בפקולטה ושימש מרצה למשך ארבע שנים.
באוניברסיטה החל לפתח עניין בפיזיקה תאורטית, ובעיקר בנושא חלקיקי יסוד.
הוא נשא לאישה את סומי ב-1932, ונולדו להם שני ילדים, הרומי וטאקאַָקי.
הוא התמנה לעוזר פרופסור באוניברסיטת אוסקה ב-1933, בגיל 26.
ב-1935 פרסם יוקאווה את התאוריה שלו לגבי המזון, שהסבירה את היחס בין פרוטונים לנייטרונים, ובכך הייתה לו השפעה רבה על הרחבת המחקר בנושא חלקיקים יסודיים.
בואתה שנה הוא פרסם מאמר על תופעה שכיום ידועה כפוטנציאל יוקאווה.
הוא הפך לפרופסור באוניברסיטת קיוטו ב-1940, וב-1943 קיבל את עיטור מסדר התרבות מטעם ממשלת יפן.
ב-1949 התמנה יוקאווה לפרופסור באוניברסיטת קולומביה, ובאותה שנה קיבל את פרס נובל לפיזיקה, לאחר שב-1947 התגלו בניסוי שערך ססיל פאוול פאיונים שאת קיומם צפה יוקאווה ב-1935. יוקאווה אף חקר את תאוריית לכידת אלקטרונים.
יוקאווה התמנה ליושב ראש מכון יוקאווה לפיזיקה תאורטית ב-1953, קיבל תואר דוקטור לשם כבוד מהסורבון, חברות לשם כבוד בחברה המלכותית של אדינבורו ובאקדמיה ההודית למדעים.
ב-1955 הוא הצטרף לעשרה מדענים אחרים וחתם על מניפסט ראסל-איינשטיין, שקרא לפירוק נשק גרעיני.
הידקי שירקאווה (ביפנית: 白川 英樹; נולד ב-20 באוגוסט 1936) הוא כימאי יפני שזכה בפרס נובל לכימיה ב-2000, ביחד עם אלן היגר ואלן מקדיארמיד, על גילוי ופיתוח פולימרים מוליכים.
במהלך עבודתו במכון הטכנולוגי של טוקיו, פיתח שירקאווה פוליאצטילן בעל מראה מתכתי, ובכך עורר את עניינו של אלן מקדיארמיד, פרופסור לכימיה מאוניברסיטת פנסילבניה ב-1975.
שנה לאחר מכן הזמין מקדיארמיד את שירקאווה לערוך את הפוסט-דוקטורט שלו באוניברסיטת פנסילבניה, והשניים, בשיתוף עם הפיזיקאי אלן היגר, פיתחו את המוליכות החשמלית של הפוליאצטילן.
ב-1977 גילו השלושה שהרוויה באדי יוד משפרת את המוליכות החשמלית של הפוליאצטילן.
על תגלית זו זכו השלושה בפרס נובל לכימיה בשנת 2000.
שירקאווה נולד בטוקיו ב-1936, בנו של רופא צבאי.
הוא סיים את לימודיו במכון הטכנולוגי של טוקיו בתחום הנדסת כימיה ב-1961, השלים את הדוקטורט בנושא ב-1966, והחל לעבוד במכון כעוזר מחקר.
הוא השלים את הפוסט-דוקטורט שלו באוניברסיטת פנסילבניה, לשם הגיע בהזמנת אלן מקדיארמיד, ב-1976. הוא החל לעבוד במרצה באוניברסיטת צוקובה ב-1979, וב-1991 התמנה לראש המחלקה להנדסת כימיה בצוקובה.
הֲיֵדְעוּ הַדְּמָעוֹת הן המילים הפותחות בשירו של רבי יהודה הלוי אשר חי ופעל בתקופת תור הזהב בספרד.
השיר הוא שיר קינה על "איש גדול וחכם", שנקבר בתוך רגבי האדמה.
השיר נעשה אהוד בתפוצות ישראל.
הלחן שחיבר לו חנינא קרצ'בסקי במחצית המאה ה-20, זכה לביצועים רבים.
הידעוני הוא רומן פנטזיה משנת 2010, הרביעי בסדרת הסודות של ניקולס פלמל בן האלמוות שנכתבה על ידי מייקל סקוט.
הספר עוסק בעלילותיהם של התאומים ג'וש וסופי ושל האלכימאי בן האלמוות ניקולס פלמל.
שמו בא משם הדמות ג'וש ניומן והוא והפך לרב מכר לילדים ולנוער.
בספר זה חוזרים התאומים לבית של דודתם אגנס, שם הם פוגשים את איפה, אשת הצללים, אחותה התאומה של סקתך שבאה לחפש אותה, ואז ניטן, החבר של איפה.
בעזרת ניטן איפה חוטפת את סופי, וג'וש הולך לניקולס ופרנל כדי להחזיר אותה.
איפה שואלת את סופי על אחותה וסופי מגלה לה שסקתך וז'אן ד'ארק נשאבו כנראה לעבר.
הם פוגשים את ג'וש, ניקולס ופרנל, ואיפה מחליטה לעזור להם כדי להציל את אחותה.
אחר כך, ביחד הם הולכים לפרומתאוס הקדמון אשף האש ואחיה של מכשפת עין דור כדי שילמד את ג'וש את קסם האש.
באותו זמן סקתך וז'אן כלואות בעולם פרהיסטורי ונלחמות ביצורים שנכחדו לפני שנים רבות.
בינתיים ג'ון די בורח לאחר שלא הצליח לתפוס את ניקולס והתאומים, ואדוניו רוצים להעניש אותו עונש חמור.
הוא בורח אל בת האלמוות וירג'יניה דייר שלפי השמועות אפילו הביאה למותו של אדונה הקדמון, מאחר שהבטיח לה דברים בלתי-אפשריים.
לדייר יש חליל קסום ורב עוצמה שבעזרתו היא עוזרת לדי לאחר שהבטיח לה את העולם, והשניים מנסים להגיע לשער ליי שייקח אותם לאמריקה, אל הדירה של די - שבה הוא ינסה לזמן את קואטליקו, הארכונית הנוראה, כדי שתחסל את כל הקדמונים.
בעולם הערפילים של פרומתאוס לומד ג'וש את קסם האש.
בלילה לאחר שלמד מכשף אותו מרס אולטור, בעזרת הקשר שנוצר ביניהם לאחר שעורר את ג'וש, וגורם לו לנסוע אל דירתו של די.
בינתיים סן זרמן, פלמדס ושייקספיר מנסים להגיע לסקתך וז'אן דרך אדונו של פלמדס - תמוז, האיש הירוק.
תמוז מעביר אותם אליהן והם מגלים שבעצם הן לא בעבר (בתקופה הפלייסטוקנית, שנגמרה לפני בערך 11000 שנים) אלא בעולם ערפילים ששייך לאיש בעל קרס ששמו מרתיו (שפירושו בשפת דנו טליס הוא מוות).
מרתיו מזמין אותם לבוא איתו לדנו טליס, בגלל שאם הם לא יהיו שם וילחמו בקדמונים, האי לא ישקע והאנושות לא תתקיים.
אצל פרומתאוס, סופי, ניקולס ופרנל מתעוררים ומגלים שג'וש נעלם.
פרנל וסופי משתמשות בגולגולת בדולח מיוחדת שיכולה לעקוב אחרי בני אדם באמצעות ההילה בשביל לראות דרך עיניו של ג'וש.
הם רואים את ג'וש מגיע לדי, ודי מציע לג'וש שהוא ילמד אותו את קסם הידעונות שיכול לזמן מתים ולדבר איתם, אך לשם כך יצטרך ג'וש לזמן את קואטליקו הארכונית.
ג'וש מסכים ומתחיל בזימון ודי מתכנן לתת לקואטליקו את ג'וש למאכל, בגלל שאם לא תאכל את ג'וש היא הייתה אוכלת את די.
סופי, ניטן ואיפה יוצאים כדי לעצור את די, אך כשהם מגיעים לדירה הם מגלים שג'וש כבר זימן את הארכונית.
לבסוף מצליחה איפה לגרור את קואטליקו לעולם הערפילים שלה אך נלכדת ביחד איתה.
ג'וש, די ודייר בורחים וכך גם סופי וניטן.
הוא היה אחיו הצעיר של ראש ממשלת יפן בשנים שלפני מלחמת העולם השנייה.
קונואה נולד בטוקיו, בנו הצעיר של הדוכס קונואה אטסומארו, צאצא לאחד מחמשת בתי המלוכה של שבט פוג'יווארה.
על פי המסורת, סיפק שבט קונואה נגני גאגאקו לחצר הקיסר היפני, והידמרו בחר להמשיך במסורת המוזיקלית של המשפחה, בעוד שאחיו הבכור פומימארו פנה לפוליטיקה.
בשנת 1913 החל קונואה את לימודיו באוניברסיטה לאמנויות של טוקיו, שם התמחה בנגינה בכינור.
ב-1915 יצא לזמן קצר לגרמניה ללמוד הלחנה.
עם שובו ליפן היה לתלמידו של קוסאקו יאמאדה.
הופעת הבכורה שלו כמנצח הייתה ב-1920, עם תזמורת חובבים בניצוחו של טוקיצ'י סטוגוצ'י.
קונואה יצא שוב לאירופה ב-1923, להמשיך בלימודיו בפריז אצל ונסן ד'אנדי ובברלין אצל פרנץ שרקר.
קונואה למד ניצוח גם אצל אריך קלייבר וקרל מוק.
ב-1924 ניצח על הפילהרמונית של ברלין ובסתיו של אותה שנה חזר ליפן.
קונואה היה שותף לייסוד האגודה הסימפונית של יפן בשנת 1952, ובשנה שלאחריה היה למנצח התזמורת.
בהמשך ייסד קונואה את התזמורת הסימפונית של טוקיו, ועזר לעצב, לאורך תקופה של 10 שנים, את התזמורת להרכב, שהוכר כמשתווה באיכותו לרבות מן התזמורות המעולות באירופה.
מינואר 1926 ועד פברואר 1935 היה המנהל המוזיקלי הראשון של התזמורת הסימפונית של NHK.
כיום זכור קונואה כמי שניצח על הקלטת הבכורה של הסימפוניה הרביעית של מאהלר במאי 1930. עוד הייתה זאת, פרט לחיתוך בפרק השלישי, ההקלטה החשמלית הראשונה של סימפוניה של מאהלר במלואה.
בסוף שנות ה-30 שהה בברלין, ובין השאר סייע לעשרה יהודים להעביר את כספם אל מחוץ לגרמניה, בדרכם להגר ממנה.
קונואה הרבה בהופעות אורח באירופה ובארצות הברית, שם ניצח על כ-90 תזמורות שונות במהלך הקריירה שלו, בהן תזמורת לה סקאלה במילאנו והתזמורת הסימפונית של רשות השידור הלאומית.
הוא יצר קשרי ידידות עם אריך קלייבר, לאופולד סטוקובסקי, וילהלם פורטוונגלר וריכרד שטראוס.
הוא נסע לגרמניה וניצח על הפילהרמונית של ברלין במחצית השנייה של שנות ה-30'.
בראשית דרכה של תזמורת NBC, תכנן סיור באמריקה בפיקוחו של סטוקובסקי, אבל המיזם בוטל בגלל מלחמת העולם השנייה.
קונואה כתב יצירות מקוריות, אבל התעניין יותר בעיבוד מוזיקה קיימת, בין היתר "תמונות בתערוכה" של מוסורגסקי והחמישייה בדו מז'ור של שוברט - חמישייה לכלי מיתר שלה התקין קונואה נוסח תזמורתי.
Kronungs-Kantate לסופרן, מצו-סופרן, בריטון, מקהלה ותזמורת (1928)
Etenraku לתזמורת (1931; עיבוד מ"גאגאקו")
הסימפוניה הרביעית של מאהלר, סאקאיה קיטאסאיה (סופרן, תזמורת NHK של טוקיו, פארלופון יפן, מאי 1930
הידראולוס (מיוונית: הידר-מים אאולוס-מעין חליל) הוא סוג של עוגב שבו מים משמשים לשמירת לחץ האוויר שמפיק את הצליל בחלילים.
ההידראולוס הומצא על ידי קטסיביוס במאה השלישית לפנה"ס והוא כלי המקלדת המוקדם ביותר המוכר.
ההידראולוס מתואר בכתבים עתיקים, פסיפסים, ושרידים שלו נמצאו באתרים ארכאולוגים.
קטסיביוס, ממציא ומתמטיקאי יווני מאלכסנדריה העתיקה שבמצרים התלמאית המציא וכתב על מספר שימושים לאוויר דחוס, וביניהם ההידראולוס.
כתביו לא שרדו אך תאורים של ההידראולוס שלו נמצאים בין השאר אצל ויטרוביוס ואצל הרון מאלכסנדריה.
שתי משאבות אוויר (אחת מכל צד), מופעלות על ידי ידיות, דחסו אוויר לצינור אופקי משותף בגוף ההידראולוס.
הצינור הזרים את האוויר הדחוס מטה אל צוואר של מכל דמוי משפך הפוך שנקבע מעט מעל הקרקעית של מכל מלא חלקית במים.
עודף האוויר בעבע מחלקו התחתון של המשפך ומשם יצא מעלה למכל.
כשלחץ האוויר במשפך ירד, עלו לתוכו המים כך שלחץ האוויר במשפך ובצינור נשאר קבוע בעזרת המים.
הצינור גם הזרים מעלה אוויר בלחץ קבוע ל"תיבת רוח" (camera aeolis).
החלילים קובעו מעל לתיבת הרוח וכניסת האוויר אליהם נחסמה על ידי קרשי עץ קטנים וגמישים בעלי חור.
כל קליד בשורת הקלידים הזיז קרש עץ שכזה ובכך פתח זמנית את זרימת האוויר בלחץ הקבוע אל תוך החליל המתאים.
ישנם כ-40 תיאורים ציוריים של ההידראולוס ששרדו עד ימנו.
רובם במצב משובש, אך ניתן להסיק מהם שהמכשיר היה בערך בגובה אדם, בעל בסיס מתומן שהכיל את מכל המים ומשאבה גלילית אחת הייתה צמודה לכל אחד מצדדיו.
תיבת הרוח המלבנית שמעל המכל הייתה בערך בגובה הבסיס והחלילים היו בגובה של בין שליש למחצית גובה המכשיר כולו.
למכשיר היו עד 4 שורות חלילים, עם 4 עד 18 חלילים בכל שורה.
הנגן הפעיל את המכשיר בעמידה והזיז את פתחי החלילים על ידי לחיצה באצבעותיו על הקלידים.
החלילים סודרו כך שהקלידים התואמים לצלילים הנמוכים ביותר (כלומר החלילים הארוכים ביותר) הם בצד שמאל והם הולכים ומתקצרים (והצלילים גְּבֵהִים) לכוון ימין.
ראו בפסיפס צליטן שבתמונה למעלה למשל.
סידור זה קיים גם בכל כלי המקלדת של ימינו.
יש להבדיל בין ההידראולוס ל"עוגב מים" שפעל בשיטה אחרת לגמרי (אספירציה של אוויר לתוך צינור בו זורמים מים) והיה מיוחד בכך שהמוזיקה הופקה בצורה אוטומטית על ידי גליל שסובב על ידי זרימת מים ופתח את החלילים באופן שתוכנן על ידי בליטות קטנות על הגליל.
גם עוגבים כאלה היו ידועים בעת העתיקה.
ההידראולוס היה יקר לתחזוק ושימש בעיקר למופעים ציבוריים, כמו מופעים גלדיאטורים המתוארים בפסיפס זליתן .
אחרי המאה ה-5 דעך השימוש בהידראולוס, אך מכשיר דומה מתואר ב"ספר הטריקים" של האחים הממציאים בנו מוסא שפעלו בחצר הח'ליף בבגדד במאה ה-9.
חלילים המשוערים כחלקי הידראולוס התגלו בפומפיי.
שרידי הידראולוס ברורים יותר התגלו בשנת 1931 באתר אקווינקום שבהונגריה.
הכתובת שעל המכשיר היא משנת 228 לספירה.
למכשיר 4 שורות חלילים מברונזה עם קרשי סתימה מעץ אלון שהופעלו על ידי הקלידים.
ישנם חילוקי דעות בין המומחים אם החלילים יצרו סולם דיאטוני או כרומאטי.
שחזור של ההידראולוס הופעל בהצלחה ומוצג כיום במוזיאון של אקווינקום לצד השרידים המקוריים.
חלקי הידראולוס מהמאה ה-1 לפנה"ס התגלו בשנת 1992 בעתיקות העיר דיון שלרגלי הר אולימפוס שביוון.
למכשיר היו 24 חלילים באורכים שונים - ה-19 הראשונים באורכים שבין 22 ל-89 ס"מ עם קוטר גדל בין 1.5 ל-2 ס"מ, ועוד 5 חלילים בעלי אורך זהה וקצר יותר שלפני ההערכות שימשו להשלמת הסולם של הכלי לסולם דיאטוני.
לכלי מקלדת אחת והחלק התחתון עם מנגנון המים חסר.
ההידראולוס שוחזר והופעל בהצלחה בשנת 1999 ומוצג היום במוזיאון של דיון.
הידווגרדו (בהונגרית: Hidvégardó) הוא כפר קטן במחוז בורשוד-אבאוי-זמפלן שבצפון מזרח הונגריה.
בהידווגרדו התגוררו מעט יהודים ובמקום קיים בית קברות יהודי.
הידרדניטיס סופורטיבה, (דַּלֶּקֶת מֻגְלָתִית שֶׁל בַּלּוּטוֹת הַזֵּעָה - ידועה גם כמחלת ולפאו, וכמחלת ורנויל, בלועזית: Hidradenitis suppurativa, HS, ידועה גם בשם acne inversa) היא מחלת עור כרונית שמאופיינית על ידי נגעים דלקתיים חמורים וכואבים שפוגעת בצורה קשה מאוד באיכות החיים של המטופל.
הנגעים נוטים להתפרץ ולשחרר נוזל או מוגלה.
האזורים הנפוצים ביותר הם בתי השחי, מתחת לחזה, ובמפשעות.
גם לאחר הריפוי של הנגעים נותרת צלקת.
המחלה עלולה לגרום לדיכאון ומהווה מקור לתסכול רב אצל הלוקים בה הן מבחינה חברתית והן מבחינה תעסוקתית ולעיתים קרובות יש לה השפעה הרסנית על חייהם.
חיתוך הפצעים כדי לאפשר להם להתנקז אינו מביא לתועלת משמעותית.
תרופות נוגדות מערכת החיסון כגון הומירה ורמיקייד עשויות לעזור.
גם טיפול לייזר יכול לעזור או ניתוח להסרת העור הנגוע.
לעיתים רחוקות, נגע עור עלול להתפתח לסרטן העור.
נגעים מתרחשים בכל חלקי הגוף עם זקיקי השיער, אם כי אזורים כגון המפשעה, החזה, בית השחי ואזור הפריאנל מעורבים יותר.
הסיבה המדויקת למחלה אינה ברורה, אבל מדובר בשילוב של גורמים גנטיים וסביבתיים.
כשליש מהאנשים עם המחלה לוקים בה עקב השפעה גנטית.
נמצא כי שליש מהלוקים במחלה הם חולים במקביל במחלת מעי דלקתית, מחלת קרוהן.
גורמי סיכון אחרים כוללים השמנת יתר ועישון.
המחלה אינה מדבקת, אינה קשורה להיגיינה או לשימוש בדיאודורנט.
המנגנון הבסיסי הוא חוסר תפקוד של בלוטות הזיעה אפוקרינית או זקיקי השיער.
האבחון של המחלה מבוסס על התסמינים, ואין בדיקה ספציפית עבורה.
הועלו מספר תיאוריות בנוגע לגורמים להופעת המחלה, והן מצויות עדיין במחלוקות בין החוקרים:
השמנה היא גורם מחמיר יותר מאשר מעורר.
בגדים צמודים או שעשויים מבד לא נושם.
תרופות שונות למניעת היריון, וליתיום.
לאבחון מוקדם יש חשיבות במניעת נזק מתמשך לרקמות.
עם זאת, ישנו עיכוב רב בגילוי ואבחון המחלה, בדרך כלל בין 7-12 שנים כשהמטופל נודד בין רופאי עור, פלסטיקאים ואף גינקולוגים שאינם מאבחנים נכונה את התסמינים.
מדובר בפרק זמן ארוך לאבחון מחלת עור.
מערכת הדירוג של הארלי הייתה הראשונה שעסקה במחלות עור, והיא בשימוש עד היום במחלות כמו HS, אקנה ופסוריאזיס.
לפי שיטת הארלי, החולים מחולקים לשלוש קבוצות עיקריות:
שלב I: היווצרות מורסות בודדות או מרובות ללא צלקות או תעלות.
שלב II: מורסות חוזרות ונשנות, נגעים בודדים או מרובים מופרדים, עם היווצרות תעלות (מצב של דלקת תכופה שמגבילה את התנועה עשויה לדרוש טיפול כירורגי פשוט של ניקוז המוגלות).
שלב III: מעורבות מפושטת או רחבה על פני מספר אזורים בגוף עם תעלות ומורסות המחוברות זו לזו (לעיתים מתפתחות צלקות, או פיסטולות תת-עוריות).
תפקודם של חולים במצב זה עשוי להיפגע משמעותית.
שיטת הדירוג של סארטוריוס מורכבת יותר מהארלי, ומאפשרת סיווג דינמי יותר של חומרת המחלה בחולים בודדים.
אזורים מעורבים (בתי שחי, מפשעות ואחרים).
מספר וסוג הנגעים המעורבים (אבצסים, גושים, פיסטולות, סינוסים, צלקות וכדומה).
המרחק בין הנגעים, בדגש על המרחק הגדול ביותר בין שני נגעים רלוונטיים.
נוכחות עור בריא בין הנגעים.
כל אחת מהקטגוריות הנ"ל צוברת נקודות לכדי ציון כולל.
הטיפול משתנה בהתאם לרמת החומרה של המחלה.
עקב המחקר המצומצם יחסית שלה, יעילות הטיפולים המוצעים עבורה אינה ברורה.
אמבטיות חמות יכולות לעזור אצל אלה עם מחלה קלה.
ממש לא נכון, אמבטיות חמות רק תורמות לזיהום ומאדירות אותו !!!
לא להכנס לאמבטיה חמה עם פצעים פעילים!!!
מלחים ומוצרים מייבשים יכולים לעזור.
כמו כן, לסבן את הנגעים עם שמפו נגד קשקשים או סבונים אנטיבקטריאלים מיבשים למניהם.
להמנע מתחתוניות ותחבושות בווסת- עדיף להשתמש בתחתוני ווסת ולהחליף כל כמה שעות ולא להשאר עם מצע בקטריות וסרחון על המפשעות במשך כל היום.
אנטיביוטיקה: תרופות פומיות משמשות נגד הדלקת, ולא מטפלות בזיהום עצמו.
טיפול נפוץ ויעיל הוא השילוב בין קלינדמיצין וריפמפיצין למשך מספר חודשים.
אנטיביוטיקה נוספת שנמצאת בשימוש היא טטרציקלין ומינוציקלין.
קלינדמיצין הוכחה כיעילה במחקר כפול סמיות.
זריקות קורטיקוסטרואידים: עשויות להיות שימושיות במחלות עם נגעים מקומיים.
טיפול הורמונלי: תרופות כמו ספירונולקטון, פלוטאמיד, ציפרוטרון אקטט, פינסטריד ומטפורמין נמצאו יעילות במחקרים קליניים.
עם זאת, איכות המחקרים עדיין מוטלת בספק, ועדיין לא מאפשרת מתן המלצה גורפת.
נוגדי TNF–אלפא: הזרקה של תרופות אנטי דלקתיות כמו רמיקייד ואנברל.
הטיפול בתרופות אלו לא מאושר עדיין באופן מלא על ידי ה-FDA.
מעכבי TNF: מחקרים הראו שמספר תרופות מעכבות TNF יעילות בטיפול בחולי HS.
תרופה מרכזית שהוכחה כיעילה אם ניתנת ברמה שבועית היא הומירה.
איזוטרטינואין: אינה יעילה בדרך כלל באנשים עם המחלה, ואלה שהגיבו אליה סבלו לרוב ממחלה בדרגה קלה.
לעיתים בוחרים, בשל הכרוניות של המחלה, לערוך טיפול כירורגי בהופעת המחלה על העור.
לייזר 1064 ננומטר להסרת שיער עשוי לסייע בהידרדניטיס סופורטיבה.
ההערכה היא כי המחלה משפיעה על בין 1% ל-4% מהאוכלוסייה.
נשים חולות פי שלושה מגברים.
התפרצות המחלה מתרחשת בדרך כלל בבגרות הצעירה.
היא תוארה לראשונה בין השנים 1833 ו-1839 על ידי אלפרד ולפאו.
"הידד למנהיג" הוא המנון הנשיאות הרשמי של ארצות הברית, שהלחין ג'יימס סנדרסון.
נגינת השיר מלווה את הופעתו של נשיא ארצות הברית באירועים ציבוריים רבים, הוא מנוגן גם בטקסי השבעה.
בהזדמנויות רשמיות מרכזיות, תזמורת חיל הנחתים של ארצות הברית והרכבים צבאיים אחרים הם בדרך כלל המופיעים, ולכן על פי הנחיות מחלקת ההגנה, מאז שנת 1954, היו הבסיס העיקרי למעמדו הרשמי של ההמנון.
קדמו לו ארבעה ניגונים קודמים ששימשו את הנשיא.
השיר מנוגן גם במהלך הלווייתו הממלכתית של נשיא לשעבר.
מכיוון שמקורו ב, השיר נמצא ברשות הציבור.
הרומן של סקוט הפך במהרה למלודרמה רומנטית.
בנובמבר 1810 כתב סקוט לחבר ש"גבירת האגם" הפכה למחזה מאת מרטין וריינולדס בלונדון ועל ידי מר סידונס באדינבורו.
בערך באותה תקופה, סקוט קיבל מכתב מחבר וקצין צבא שסיים את מכתבו בעותק של המוזיקה לשיר הסירה, "הידד למנהיג".
גרסה של גבירת האגם נוגנה לראשונה בניו יורק ב-8 במאי 1812. "הידד למנהיג" פורסם בפילדלפיה בערך באותו הזמן כ"מארש פזמון של הרומנסה הדרמטית של האגם פרודיות רבות הופיעו, מה שהצביע על פופולריות רבה של השיר.
הצמדת השיר לנשיא התרחשה לראשונה בשנת 1815, אז הושמעה המנגינה הן לכבוד ג'ורג' וושינגטון והן לציון סיום מלחמת 1812 (בשם "זרי המפקד").
ב-4 ביולי 1828 ביצעה תזמורת חיל הנחתים של ארצות הברית את השיר בטקס הפתיחה הרשמי של תעלת צ'סאפיק ואוהיו, בה השתתף הנשיא ג'ון קווינסי אדמס.
אנדרו ג'קסון היה הנשיא החי הראשון שלכבודו נוגן השיר בטקס כניסתו לתפקיד בשנת 1829, והוא הושמע גם בטקס ההשבעה של מרטין ואן בורן בשנת 1837. ג'וליה טיילר, אשתו השנייה של ג'ון טיילר, ביקשה את השימוש בשיר כדי להודיע על בואו של הנשיא.
היורשת שלה כגברת הראשונה, שרה צ'יילדרס פולק, עודדה את השימוש בשיר בעת השבעתו של ג'יימס פולק בתקופת כהונתו של הארי טרומן, מחלקת ההגנה הפכה אותו לשיר המחווה הרשמי לנשיא.
ארתור לא אהב את השיר וביקש מהמוזיקאי ג'ון פיליפ סוזה לחבר שיר חדש, שכותרתו "נשיא הפולונה".
לאחר שארתור עזב את תפקידו, תזמורת הצי חזרה לנגן את "הידד למנהיג" בהופעותיו הפומביות של הנשיא.
במהלך מלחמת האזרחים האמריקאית (1861-1865) שימשה אותה יצירה גם כדי להודיע על בואו של נשיא הקונפדרציה ג'פרסון דייוויס.
ב-3 באוקטובר 1861 ביקר דייוויס עם הגנרלים פ.ג.ט.
בורגארד, ג'וזף איגלסטון ג'ונסטון וגוסטבוס וודסון סמית' בבית פיירפקס (כיום פיירפקס, וירג'יניה) לקראת כינוס מועצת המלחמה.
בזמן שהותו בפיירפקס, הנשיא דייוויס ערך גם סקירה רשמית של הכוחות, שמנתה כ-30,000 איש.
בתחילת הסקירה תזמורת חיל הרגלים הראשון בווירג'יניה ביצעה את "הידד למנהיג והסתיימה עם השיר "דיקסי".
המילים לשיר נכתבו על ידי אלברט גמז לצד מוזיקה של ג'יימס סנדרסון, אך לעיתים נדירות הן מושרות.
מילות השיר המקוריות, שנכתבו על ידי סר וולטר סקוט, הן:
הידמאסה מוריטה (ביפנית: 守田 英正; נולד ב-10 במאי 1995 בטקאצוקי שביפן) הוא כדורגלן יפני המשחק בעמדת הקשר האחורי בקבוצת ספורטינג ליסבון מליגת העל הפורטוגלית ובנבחרת יפן.
מוריטה החל את הקריירה המקצוענית שלו בקווסאקי פרונטלה מליגת העל היפנית.
הוא ערך 81 הופעות ליגה במדי המועדון, בהן הבקיע שער אחד.
סנטה קלרה מליגת העל הפורטוגלית.
ב-25 בינואר ערך את הופעת הבכורה שלו במועדון, בניצחון 1–2 על ריו אבה במסגרת המחזור ה-15 בליגה לעונת .
בסך הכל ערך 48 הופעות ליגה במדי המועדון, בהן הבקיע שלושה שערים.
ב-1 ביולי 2022 חתם מוריטה בספורטינג ליסבון מליגת העל הפורטוגלית.
ב-11 בספטמבר 2018 ערך מוריטה את הופעת הבכורה שלו בנבחרת יפן, בניצחון 0–3 על נבחרת קוסטה ריקה במשחק ידידות.
ב-30 במרץ 2021 הבקיע את שער הבכורה שלו בנבחרת, בניצחון 0–14 על נבחרת מונגוליה במסגרת מוקדמות מונדיאל 2022.
הידרופּוניקה (בעברית, "גידולי מים") היא צורת גידול צמחים במצע מנותק, ללא שימוש בהזנה באמצעות קרקע.
קיימות מספר שיטות לעשות זאת.
הפרסום המוקדם ביותר המוכר לנו על גידול צמחים שלא באדמה הוא הספר Sylva Sylvarum ("היסטוריה טבעית") של פרנסיס בייקון, שיצא לאור בשנת 1627, שנה אחרי מות המחבר.
הספר עורר מחקר רב בגידול צמחים במים.
בשנת 1699 פרסם ג'ון וודוורד תיאור של נסיונותיו בגידול נענע קרחת במים וציין שצמחים במים פחות נקיים התפתחו יותר מצמחים שגדלו במים מזוקקים.
רשימה של תשעה מרכיבים הנדרשים לגידולים במים הייתה קיימת לפחות משנת 1842.
וילהלם קנופ ויוליוס פון סאקס, בוטנאים גרמנים, ערכו בשנים 1859–1875 ניסויים שקבעו כללים מקובלים לגידול צמחים ללא קרקע.
בשנת 1929 החל ויליאם פרדריק גיריקה, מאוניברסיטת ברקלי להפיץ את הרעיון של שימוש בגידול צמחים בתערובת ייעודית בחקלאות.
הוא גידל בחצר ביתו עגבניות בגובה 7.5 מטר בתוך תמיסות.
תחילה הוא קרא לשיטה "aquaculture", אולם לאחר שהתברר לו שהמילה כבר בשימוש במשמעות אחרת הוא עבר בשנת 1937 להשתמש במונח "הידרופוניקה".
במהלך מלחמת העולם השנייה נעשה שימוש בהידרופוניקה באי וייק ובפיליפינים במקומות שבהם לא הייתה קרקע מתאימה לגידול ירקות.
חוקרים של חילוף החומרים בצמחים גילו כי החומרים המזינים שצמחים סופגים הם יונים פשוטים במים.
בתנאים טבעיים, האדמה היא בעצם מאגר החומרים המזינים, אך האדמה עצמה אינה חיונית לגידול הצמחים.
בעזרת השורשים, הצמחים יכולים לספוג את החומרים המזינים שבאדמה כשהם מומסים במים.
כאשר החומרים המזינים הדרושים לצמח מוספים באופן מלאכותי למי ההשקיה של הצמח, הצמח אינו זקוק למצע אדמה עשיר כדי להתקיים.
ניתן לגדל כמעט כל צומח בעזרת הידרופוניקה, אך צמחים מסוימים מתאימים לכך יותר מאחרים.
ישנם שני שימושים עיקריים להידרופוניקה.
ראשית, היא מאפשרת ליצור סביבה מבוקרת לגידול צמחים, ובכך מסירה משתנים רבים מניסויים מדעיים.
שנית, מיני צמחים רבים מניבים יותר תפוקה בפחות זמן, ולעיתים באיכות יותר גבוהה; בכך הופכת ההידרופוניקה לכלי רווחי עבור החקלאים בתנאים כלכליים וסביבתיים שונים.
כשמשתמשים בהידרופוניקה אין מחלות הבאות מן הקרקע, צמחי בר שיש לחסל, או אדמה שיש לעבד.
ניתן לגדל צמחים בצפיפות רבה, ובכך לחסוך שטח (ניתן אפילו לגדל צמחים במספר קומות).
ההידרופוניקה גם חסכונית במים, אם המכלים בהם גדלים הצמחים משתמשים במערכת סגורה הממחזרת מים.
מערכות מעין אלה צורכות כמות מים מזערית לעומת חקלאות מסורתית.
מעבר לכך, מערכות הידרופוניות משמשות לעיתים כפתרון לגינון אנכי, כאשר ישנו צורך לגדל צמחים זה מעל זה או כדי לגדל כמות צמחים גדולה על פני תא שטח קטן.
להלן חלק מהסיבות לכך ששיטת הגידול ההידרופונית מתחילה להיות בשימוש נרחב לצורכי ייצור מזון ברחבי העולם:
המים נשארים במערכת וניתן לעשות בהם שימוש חוזר - חיסכון משמעותי במים.
ניתן לשלוט ברמות התזונה והדישון - עלויות דישון נמוכות יותר.
אין זיהום אקולוגי וסביבתי בגלל המערכת המבוקרת.
טיפול במזיקים ומחלות פשוט יותר בהשוואה לגידול באדמה בגלל ניידות של המכל.
ללא נזקים מחומרי הדברה מסוכנים.
מערכות גידול הידרופוניות רגישות להפסקת חשמל.
המשאבות שמספקות את הפתרון התזונתי לצמחים צריכות להיות מופעלות.
בזמן הפסקת חשמל ישנה סכנה של יבוש מהיר של שורשי הצמחים בשיטות גידול מסוימות כגון nft.
הוצאה ראשונית גבוהה בהשוואה לגידול באדמה.
אפשרות לסתימות שורשים של המערכת בשיטת nft
קושי בגידול מגוון של משפחות צמחים במערכת אחת עם פרוטוקול דישון אחיד.
בשנים 1939–1940 הביא זליג סוסקין את ההידרופוניקה של גיריקה לארץ ישראל בשתי תחנות ניסיונות בנהריה ולחוף ים המלח.
בשנת 1945 הקים סוסקין מכון להידרופוניקה בארץ ישראל בחסות מסדר בני ציון.
בשנת 1955 התקין סוסקין תחנה הידרופונית בחצר הגימנסיה העברית רחביה.
בשנת 1951 (התשי"ב) נעשה שימוש בהידרופוניקה בהנהגת החבר מאיר שורץ בקיבוץ חפץ חיים הדתי שנמנע מעבודות בקרקע בשל שנת השמיטה.
במאי 1957 נוסדה בקיבוץ חפץ חיים האגודה הישראלית להידרופוניקה.
במסגרת מחקריו של שורץ שנעשו במכון לחקר הנגב הוא קבע את המינון המדויק של 16 היסודות הדרושים לגידול צמח.
בהמשך שימש שורץ כנשיא אגודת ההידרופוניקה הבינלאומית, ייעץ במסגרת האו"ם למדינות מתפתחות ואף לנאס"א.
בישיבת צביה באילת יש חממות של גידולים הידרופוניים.
בכפר הנוער החקלאי בן שמן, מגדלים התלמידים חסה, בצל ירוק, נענע ופטרוזיליה על מצע מים במנותק מקרקע.
מוסינזון מגדלים התלמידים תות שדה ורוזמרין על קירות וגגות בית הספר.
בקיבוץ חניתה אשר בגליל המערבי, במסגרת מו"פ של חקלאות חניתה, מגדלים בחממות אשר בעמק הקורן, מספר רב של גידולים עליים בשיטה ההידרופונית.
כיום מגדלים בישראל מינים שונים של גידולים בשיטת ההידרופּוניקה, ובהם עלים מסוגים שונים, סוגים שונים של חסות, ונבטים.
ישנם פוסקים הסבורים כי על צמחים הגדלים במים אי אפשר לברך בורא פרי האדמה, כיוון שאינם גדלים באדמה ולכן הברכה עליהם היא שהכל.
הידרה חומה (שם מדעי: Hydra oligactis ; בעבר: Hydra fusca) היא מין של הידרה בעלת צבע צהוב או חום בהיר.
להידרה החומה כמעט תמיד בין 6-10 זרועות מסביב לפה.
הפריטים הגדולים של ההידרה החומה מגיעים ל-7-8 מ"מ, וליותר מכך כאשר היא מקטינה את קוטרה כדי להתארך.
זרועותיה יכולות להגיע לאורך של כ-6-7 מילימטר מקצה גופה, בתהליך של התארכות תוך צמצום עובין לעובי שערה.
במקרה של סכנה ההידרה החומה מתקצרת, תוך התעבות קוטרה, לאורך של כ-2 מילימטר.
עונת הרבייה של ההידרה החומה היא בחודשים אוקטובר-נובמבר.
אצל ההידרה החומה הזכרים והנקבות הם יצורים נפרדים.
ההידרה החומה מתרבה היטב בטמפרטורה של 8-10 מעלות צלזיוס, וכמעט ואינה מתרבה בטמפרטורת החדר.
הידרופוביות (מיוונית: ύδρο, הידרו - מים; φόβος, פובוס - פחד) מתארת את התכונה הפיזיקלית של מוצק, נוזל, או גז לדחות מים.
תרכובות שאינן קוטביות שבהן כוח התאחיזה הבין מולקולרי שלהם הנקרא קוהזיה, גבוה מכוח המשיכה לפני שטח של מים, הנקרא אדהזיה נקראים חומרים הידרופוביים כאשר נוזל הידרופובי נמצא במים, הם יוצרם ממברנה הפרידה בין החומר למים, או טיפות של נוזל הידרופובי היוצרות ממברנה המונעת קשר בין מולקולרי עם המים.
והמים המתכנסים בכוח הקוהזיה נוטים ליצור טיפות כדוריות (תמונה 1).חומרים שהקוהזיה שלהם חלשה מהאדהזיה למים, נקראים הידרופיליים.
קשרי מימן וכוח ואן דר ואלס
ההרכב הכימי של מים (H2O) יוצר מולקולה שיש לה קוטב חיובי וקוטב שלילי, הנובע מחלוקת המטענים של אטומי המימן והחמצן.
כך נוצר מבנה המבוסס על קשרי מימן בין המולקולות שלו.
קשר נוסף בין מולקולות הנושאות מטענים קוטביים הוא קשר ואן דר ואלס.
שבו שתי מולקולות נמשכות זו לזו בקשר אלקטרוסטטי.
קשר זה חלש יותר מקשר מימני, אבל בהינתן שיש קשרים רבים כאלה בין מולקולות (כמו DNA וקולואידים) התאחיזה חזקה.
חומרים היכולים לייצר קשרי מימן או ואן דר ואלס עם מים הם הידרופילים, בעוד חומרים הדוחים קשרים אלה בדרך כלל ההידרופוביים.(תמונה 2)
מתח הפנים (Surface Tension): בנוזלים שלהם קוהזיה גבוהה ביחס לגז המשיק להם (כמו אוויר), נוצרת שכבה שמהווה ממברנה הנצמדת לנוזל.(תמונה 3) כאשר המגע עם מוצק הופך מתח הפנים לכוח משיכה בין המוצק לנוזל, הנקרא אדהזיה.
משטח (surfactant) הוא חומר פעיל - שטח המוריד את מתח הפנים שבין מוצק לנוזל או גז, ולכן מגדיל את האדהזיה וההידרופיליות.
משמש בעיקר לריסוס לקבלת משטח מגע אחיד בין העלה לחומר המרוסס.
חומר מתחלב,( emulsifier) גורם לחומר הידרופובי, להתפזר בתוך מים תוך יצירת בועות זעירות הנקראות מיצלות.
נוזלים נבדלים ביניהם לפי חוק ניוטון לזרימה דינמית: (כאשר מתח פנים טאו) שווה למקדם הצמיגות ( מיו) כפול העבודה (W) חלקי השינוי בשטח הפנים (dv\dy)).
הגדרה: קוהזיה היא הכוח הקושר בין מולקולות הנוזל.
הכוחות בנוזלים הידרופובים הם כוחות בין-מולקולריים הנקראים כוחות ואן-דר-ואלס, המבוססים על משיכה הדדית בין מולקולרית של מטען חשמלי חיובי למטען שלילי.
בנוזלים הידרופוביים (כמו שמן) הכוחות הם בעיקר כוחו ואן- דר- ואלס וכוחות התלכיד (מיצלות).
מתח פנים gamma שווה לעבודה W חלקי השינוי בשטח הפנים (Delta A)
הגדרה: אדהזיה היא כוח המשיכה הפועל בין מולקולות שונות בדרך כלל בין נוזל לבין משטח מוצק (כגון דופן של צינור, זכוכית, או בד).
דוגמה: כאשר צינורית דקה טובלת במים הם נצמדים לדפנות הצינורית ומטפסים מעט בשולי הכלי מכיוון שכוחות האדהזיה בין הנוזל למשטח חזקים מכוחות הקוהזיה שבין מולקולות הנוזל עצמו.
חומר המגדיל את האדהזיה בים מים לשמן נקרא חומר מתחלב, (אמולסיפייר) שיוצר בועות זעירות של השמן בתוך המים (מיצלות).
כאשר הנוזל הוא מים (תמונה 3), חומרים שבהם האדהזיה חזקה מהקוהזיה של המים נקראים הידרופיליים (תמונה 5 משמאל.) וכאשר במגע עם מים הקוהזיה שלהם חזקה מהאדהזיה הם הידרופוביים (תמונה 5 מימין)
שטח הפנים של חומר נובע מהכוח הבין-מולקולרי של החומר עצמו, הנקרא קוהזיה במגע עם שטח פנים של חומר אחר, (בדרך כלל מוצק) נוצר כוח משיכה בין פני השטח של שני החומרים הנקרא אדהזיה.
ככל שהאדהזיה חזקה מהקוהזיה, ייווצר משטח של הנוזל על פני המוצק, מצב הנקרא הידרופילי.
ככל שכוחות הקוהזיה חזקים יותר מהאדהזיה תיווצר טיפה כדורית על פני השטח, והשטח יוגדר כהידרופובי.
חומר יכול להיות הידרופילי אבל גם קשה - תמס (נמס בקושי) כמו עמילן.
לכן יש להתייחס למסיסות כתכונה נפרדת מהידרופיליות.
חומרים הידרופוביים הם חומרים שאינם מסיסים במים או כאלה שנדחים על ידיהם.
כשהם נמצאים במים, הם נוטים להתקבץ למבנה כדורי כדי למזער את שטח המגע שלהם עם המים.
קשר כימי: חומרים הידרופוביים בדרך כלל לא-קוטביים (א-פולאריים) וחסרי מטען חשמלי.
הם אינם יוצרים קשר חזק יותר מכוח הקוהזיה של המים.
מולקולות המים נאלצות ליצור סביב החומר ההידרופובי ממברנה של מתח הפנים, ולכן דוחפת את החומר ההידרופובי החוצה.
תופעה זו נקראת האפקט ההידרופובי.
דוגמאות: כספית היא מתכת נוזלית הידרופובית היוצרת כדוריות על פני משטח מוצק או במים.
שמן ארוך שרשרת, איננו נמס במים ויצר שכבה נפרדת.
בהוספת חומר מתחלב נוצרות מיצלות כאשר בין השמן למים מפרידה ממברנה (קרום דק).
הוספה של חומר משטח מגדילה את כוח משיכת האדהזיה הוא יתפזר במים ויצור פיזור אחיד על משטחים הידרופובים כמו עלים של צמחים או שעווה.
סבון הוא חומר מתחלב, כיוון שיש לו קצה הידרופילי (בדרך כלל יון נתרן או אשלגן) שנמס במים ושרשרת הידרופובית (למשל שמן זית) שנמסה בשמן.
כך גם בנויות ממברנות ביולוגיות.
הנוסחה הבאה מראה את התלות שבין גובה הנוזל בצינורית לכוחות הפועלים.
(כאשר h=גובה העלייה בצינורית, גמה=מתח הפנים COSQ=זווית המגע של הנוזל,pgr= מכפלת צפיפות, כח הכובד ורדיוס הצינור).
שינוי תכונות על ידי שינוי מתח הפנים.
מעבר ממצב הידרופובי למצב הידרופילי
למולקולות סבון ולחלק מהליפידים קצה הידרופילי וקצה הידרופובי חומרים אלה נקראים מתחלבים (אמולסיפיירים) וגם משטחים (surfactants)) כאשר המגע בין מים למוצק או גז.
במצב זה לא נוצרת תמיסה אחידה או קשר כימי בין המים לחומר, אלא בועות מיקרוסקופיות (מיצלות) של המים הכלואים בממברנה של החומר ההידרופובי.( תמונה 6) מצב זה נקרא תחליב (אמולסיה).
מיקרו - אמולסיות הם קולואידים, ההופכים לתחליב בגלל המטענים החשמליים שנוצרים סביבם.(תמונה 2) ככל שהמתחלב פעיל יותר על נוזל הידרופובי, כך ייווצר פיזור קולואידלי יציב יותר.
שטח הפנים של משטח קובע את נטייתו לייצר אדהזיה.
לכן ניתן להפוך משטח הידרופילי להידרופובי על-ידי טיפול שטח המגדיל את שטח הפנים ההידרופוביים שלו, כמו התזה של אבקה קשיחה היוצרת שקעים מיקרוסקופיים במשטח, או ציפוי ננומטרי בחומר הידרופובי.
קיימות מספר שיטות למדידה כמותית של ההידרופוביות בהשוואה למים.
תמונה 5 מראה שימוש בעליה נימית האופיינית לנוזל הידרופילי כמו מים.
גובה עמוד הנוזל יחסי לעוצמת היחס בין האדהזיה והקוהזיה של הנוזל הנבדק.
שיטה מקובלת לבדיקת משטחים, היא מדידת הזווית בנקודת במפגש בין טיפת הנוזל והמשטח.
משטח הידרופובי ייצר זווית העולה על 900. זווית הקטנה יותר מאפיינת ירידה בהידרופוביות.
משטחים שטופלו בחומר משטח כמו סבון, הופכים הידרופיליים ויראו זווית.
קרובה ל-0, ולא תיווצר טיפה.